Document ID: 32014D0257

TARYBOS SPRENDIMAS
2014 m. kovo 14 d.
dėl Europos Sąjungos bei jos valstybių narių ir Korėjos Respublikos laisvosios prekybos susitarimo papildomo protokolo, kuriuo atsižvelgiama į Kroatijos įstojimą į Europos Sąjungą, pasirašymo Europos Sąjungos bei jos valstybių narių vardu ir laikino taikymo
(2014/257/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį, 167 straipsnio 3 dalį ir 207 straipsnį kartu su 218 straipsnio 5 dalimi,
atsižvelgdama į Kroatijos stojimo aktą, ypač į jo 6 straipsnio 2 dalies antrą pastraipą,
atsižvelgdama į Europos Komisijos pasiūlymą,
kadangi:
(1)
2012 m. rugsėjo 24 d. Taryba įgaliojo Komisiją Europos Sąjungos bei jos valstybių narių ir Kroatijos vardu pradėti derybas su Korėjos Respublika dėl Europos Sąjungos bei jos valstybių narių ir Korėjos Respublikos laisvosios prekybos susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą (toliau - papildomas protokolas), sudarymo;
(2)
šios derybos sėkmingai baigtos ir 2013 m. lapkričio 8 d. papildomas protokolas parafuotas;
(3)
papildomas protokolas turėtų būti pasirašytas Sąjungos bei jos valstybių narių vardu su sąlyga, kad jis bus sudarytas vėliau;
(4)
2013 m. liepos 1 d. Kroatijai įstojus į Sąjungą papildomas protokolas nuo tos dienos turėtų būti taikomas laikinai,
PRIĖMĖ ŠĮ SPRENDIMĄ:
1 straipsnis
Sąjungos ir jos valstybių narių vardu įgaliojama pasirašyti Europos Sąjungos bei jos valstybių narių ir Korėjos Respublikos laisvosios prekybos susitarimo papildomą protokolą, kuriuo atsižvelgiama į Kroatijos įstojimą į Europos Sąjungą, su sąlyga, kad papildomas protokolas bus sudarytas.
Papildomo protokolo tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį (-is), įgaliotą (-us) Sąjungos bei jos valstybių narių vardu pasirašyti papildomą protokolą ir pateikti Sąjungos bei jos valstybių narių papildomo protokolo 9 straipsnyje nurodytus pranešimus dėl vidinių pasirašymo ir laikino taikymo procedūrų užbaigimo.
3 straipsnis
Papildomas protokolas laikinai taikomas nuo 2013 m. liepos 1 d. pagal jo 9 straipsnio 2 ir 3 dalis, kol bus baigtos jo sudarymo procedūros.
4 straipsnis
Šis sprendimas įsigalioja jo priėmimo dieną.
Priimta Briuselyje 2014 m. kovo 14 d.

Labels: 3
15
18
5